અનામતને લઇને ચાલી રહેલા પાટીદારોના આંદોલનમાં વધુ એક વીડિયો સામે આવ્યો છે,આ વીડિયો ઉમિયા સિદસર ધામ સંસ્થા સાથે જોડાયેલા જયરામ વાંસજડીયા (જેરામ બાપા)નો હોવાનું માનવામાં આવી રહ્યું છે, જેમાં તેઓ 10 થી 15 લાખ રૂપિયાની લેવડ દેવડની વાત કરી રહ્યાં છે, આ વીડિયો આંદોલન સાથે જોડાયેલા જ કોઇ વ્યક્તિએ બનાવ્યો હોવાનું લાગી રહ્યું છે,વીડિયોમાં તમે સાંભળી શકો છો કે જયરામ વાંસજડીયાની લાખો રૂપિયાની ચર્ચામાં કોઇ નીતિન પટેલ અને સી.કે પટેલની વાત કરી રહ્યાં છે,સી કે પટેલ પર પહેલા પણ પૈસાની હેરાફેરીના આરોપ લાગ્યા છે,અહી સવાલ એ થાય છે કે પાટીદાર સમાજના અગ્રણી જે રૂપિયાની લેવડદેવડની વાત કરી રહ્યાં છે તે કયા કામ માટે આપવાના હતા ? શું પાટીદારોનું આંદોલન તોડી નાખવા હાર્દિક પટેલનો વિરોધ કરવા કે પછી આંદોલનની માહિતી મેળવવા આ ષડયંત્ર રચાયું હતુ ?